Die Nautilus op 8 Mei 2002, op pad huistoe na sy uittrede.
Die USS Nautilus was die eerste kernaangedrewe duikboot en vaartuig wat ooit gebou is en het aan die Amerikaanse Vloot behoort. Die Nautilus was 'n konvensionele duikboot wat toegerus was met 'n kernaangedrewe enjin. Die Nautilus-projek is gedurende die 1952-begrotingsjaar deur die Amerikaanse Kongres goedgekeur.
Die duikboot het 3,764 ton water verplaas op die oppervlakte en 4,040 ton onder die water. Dit was 97,4 m lank, 8,4 m op sy wydste met 'n diepgang van 6,7 m. Dit was toegerus met ses 21-duim torpedobuise in die boeg. Energie is verskaf deur een S2W-reaktor wat twee Westinghouse-stoomturbines aangedryf het. Die turbines het 15 000 skeepsperdekrag aan twee skroewe gelewer, wat 'n onderwatersnelheid van 28 knope verseker het.
Reaktor[wysig | wysig bron]
Die aanvanklike ontwerp vir kernaangedrewe duikbootenjins is gedurende 1948 deur Argonne National Laboratory begin en is deur Bettis Atomic Power Laboratory by Westinghouse voortgesit. Dit het gelei tot die lewering van die Duikboot Termiese Reaktor wat bekend gestaan het as S2W. Die reaktor het hoëdrukwaterverkoelingmetodes gebruik. Dié ontwerp het vir die volgende dekade die basis van kernaangedrewe duikbote in die Amerikaanse vloot gevorm.
Die duikboot se ontwerp is gebaseer op die Duitse Tipe XXI duikboot van die Tweede Wêreldoorlog. Die ontwerp verseker hoë werkverrigting onderwater maar ten koste van spoed en beweeglikheid.
USS Nautilus (kategorie)
Ontsluit van "https://af.wikipedia.org/w/index.php?title=USS_Nautilus&oldid=1413504"	Kategorieë: SaadjiesDuikbote	Navigasie-keuseskerm
العربيةБеларуская (тарашкевіца)‎BosanskiČeštinaDanskDeutschΕλληνικάEnglishEsperantoEspañolفارسیSuomiFrançaisעבריתItaliano日本語한국어NederlandsNorsk bokmålPolskiPortuguêsРусскийSlovenščinaSvenskaTürkçeУкраїнська中文	Wysig skakels	Die bladsy is laas op 18 Januarie 2016 om 13:56 bygewerk.